
Dewiswch ymyrraeth sydd yn cefnogi dysgu a datblygias disgybl/grwp o ddisgyblion. Adfyfyriwch yn feirniadol ar ei botensial i sicrhau cynnydd disgyblion a’r heriau posibl all ymddangos.
Pwrpas yr aseiniad yma yw i werthfawrogi cynnydd mewn addysg ac i enhangu fy ngwybodaeth ar bwysigrwydd i ddefnyddio ymyraeth er mwyn cefnogi ein dysgwyr i’w llawn potensial. Gwelais hi’n anodd iawn i ddewis ond un agwedd i’r aseiniad yma gan bod yr agweddau i gyd yn plethu i mewn i’w gilydd.  Mae yna ddwy agwedd yr hoffwn i ganolbwyntio ar sef datblygiad lles ac emosiynol ac hefyd datblygiad iaith a llythrennedd.   Rwy’n ymddiddori’n fawr yn yr agwedd lles ac emosiynol a chredaf yn gryf bod plant iach sydd a rhinweddau lles positif yn dysgu mwy naturiol. Dywed Kirsty Williams sef Gweinidog Addysg Cymru "Mae Cenhadaeth ein Cenedl yn gosod lles wrth wraidd ein cwricwlwm newydd, ac yn cefnogi ein plant a'n pobl ifanc i fod yn unigolion iach, hyderus." (Williams, 2019)  Mae ymyrraeth priodol yn hanfodol gan welir cynnydd mawr yn y nifer o ddisgyblion ag anghenion dysgu ychwanegol i 1.37 miliwn o ddisgyblion yn 2020. (Goverment, 2021)   Ystyriaf bod hi’n bwysig i fonitro cynnydd a datblygiad yn gynnar gan roi cynlluniau ymyrraeth yn eu lle er mwyn ceisio gostwng y ffigwr uchel yma. 
Byddaf yn canolbwyntio ar unigolyn sy’n peri gofid i’w athrawes ddosbarth.  Bachgen 9 oed ydy e sydd o flwyddyn 4. Ei enw ydy Idris ac y mae’n fachgen hoffus sy’n dangos parch at athrawon a’i gyfoedion. Mae o hyd am blesio oedolion sydd o’i gwmpas a mor barod ei gymwynas i helpu gyda thasgiau bach o amgylch y dosbarth.  Mae wrth ei fodd yn cymryd rhan mewn pob math o addysg gorfforol a chwaraeon a dangosai sgiliau da yn y maes yma. Disgybl sy’n ymddiddori mewn gweithgareddau yn yr awyr agored gan wrando’n foddhaol ar gyfarwyddiadau. 
Mae athrawes ddosbarth Idris wedi sefydlu bod gan Idris llawer o gryfderau mewn agweddau o ddatblygiad plentyn. Er hyn mae ganddo nifer o wendidau arwyddocaol sydd angen rhoi sylw arno.  Credaf bod sawl agwedd o ddysgu angen sylw er mwyn medru datblygu’n ymhellach.  Yn gyntaf, rhaid canolbwyntio ar y datblygiad iechyd a lles er mwyn codi’i hunan-hyder a fydd yn gwella’i agwedd cyffredinol i fod yn fwy positif.  Hefyd, ystyriaf yn gryf bod rhaid monitro’r agwedd iaith a llythrennedd. Mae datblygu plentyn yn academaidd yn ei helpu i feithrin cymwyseddau sydd hefyd yn helpu myfyrwyr yn bersonol ac yn gymdeithasol. (Lawhorn, 2008) Arweiniai’r hyn iddo gael mwy o hyder yn ei waith gan  arwain iddo bwdu llai gan ei fod mwy parod i ddeall tasgiau a gofyn cwetiynau.  Mae’r athrawes ddosbarth wedi cydnabod gwendidau Idris a nodi bod ei gyflawniadau yn isel.  Mae ganddo anhawster darllen a deall, diffyg gwybodaeth sylfaenol neu sgilau, diffyg canolbwyntio ac yn drysu yn yr ystafell ddosbarth. Wrth ddangos unrhyw pryder mae’n bwysig i hysbysu cyd-lynydd anghenion dysgu ychwanegol (CADY) yr ysgol er mwyn sicrhau bod gweithdrefnau yn dechrau cael ei roi mewn lle yn syth. Mae gan bob ysgol Gydlynydd Anghenion Dysgu Ychwanegol, ac mae eu rôl nhw i fonitro cynnydd, data, Anghenion Dysgu Arbennig yn  hollbwysig o fewn yr ysgol.  Dywed Llywodraeth Cymru (2021) bod rhaid i’r Gydlynwyr ADY sicrhau eu bod yn cadw cofnodion o benderfyniadau am ADYac o fy mhrofiad mewn ysgol, maent yn gwneud ymyrraethau yn rheolaidd (yn amrywio yn ôl pa mor arwyddocaol yw eu anghenion) ac yn gwneud nodiadau er mwyn gweld cynnydd gan wneud brofion yn aml ail asesu o hyd. 
“The Act provides for the new statutory support system for children and young people aged 0 to 25 in Wales with additional learning needs…. ADY puplis will be entitled to a statutory support plan called an ‘Individual Development Plan’ (IDP). Children and young people with ALN will receive support called additional learning provision (ALP) which will be set out in their IDP.” (Llywodraeth, Role of the Additional Learning Needs Co-ordinator, 2021)
Mae cynnydd plentyn mewn addysg yn bwysig gan ei fod yn ffordd o gasglu tystiolaeth ar gynnydd a’u datblygiad.  Mae’r gwybodaeth yma’n ddefnyddiol i ysgolion, rhieni a disgyblion ond yn ogystal, mae’r llywodraeth angen gwybodaeth i werthuso perfformiadau addysg.  (Peterson & West, 2003) Mae monitro cynnydd plentyn yn galluogi athrawon i ddyfnhau eu dealltwriaeth. ‘In the classroom, learning progressions enable teachers to identify where students are at in their learning and convert student assessment results into meaningful descriptions of their learning progress.’ (Jackson, Adam, Schwantner, & Waters, 2018) Y ffordd haws o fesur cynnydd ydy dod o hyd i’r man cychwyn ble gall y dysgu a’r dealltwriaeth gael ei fesur ohoni. Helpai hyn yr addysgwyr i ddeall ac adlewyrchu ar yr hyn y gallant wneud a’r hyn sydd angen gwella. Mae’r cynnydd yn amlwg os gall y myfyrwyr i ychwanegu’n sylweddol o’r asesiad cychwynnol. Ond weithiau, dydy’r cynnydd yma ddim mor amlwg fel mewn sefyllfa Idris. Mae athrawes Idris yn poeni am y cynnydd a’r datblygiad y mae’n ymddangos yn ei waith dosbarth. Dydy e ddim yn gwneud y cynnydd disgwyliedig wrth ddilyn y rhaglen cwricwlaidd a’r dysgu.  Er mwyn i Idris symud ymlaen i wneud y cynnydd orau posib, mae angen cefnogaeth ychwanegol arno i gefnogi’i ddysgu a’I ddatblygiad. Mae sefydlu cynnydd mewn dysgu mor allweddol i ddatblydiad Idris gan lwyddo i ddeall cysyniadau sylfaenol a bod dilyniant yn hanfodol.    

Mae strwythur y Cwricwlwm (Llywodraeth, Cwricwlwm i Gymru, 2008) sy’n bodoli ar hyn o bryd yn cynnwys rhaglenni astudio ar gyfer pob cyfnod allweddol. Mae’r ddogfen yma yn cynnwys targedau cyrhaeddiad a disgrifiadau lefel clir. Dydy Idris ddim yn cyflawni’r disgwyliadau o’r lefelau. Ond gyda chwriwlwm Newydd ar drothwy I Gymru, mae adolygiad Donaldson yn falch i weld diwedd ar gyfnodau allweddol ac yn croesawu’r ffordd yr ydym yn strwythuro dilyniant disgyblion yn sgil y Cwricwlwm Newydd.  Dywed y byddai hyn yn ‘increase potential for higher attainment by minimising transitions and shifts in purposes and approach at intervals’ yn ystod bywyd ysgol plentyn. (Llywodraeth, Cwricwlwm i Gymru , 2020)
Doedd Donaldson ddim yn cytuno gyda lefelau o gyrhaeddiad ac yn hytrach yn awgrymu i fesur cynnydd gyda’r Camau Cynnydd.  Mae cysyniad ‘Stage not age’ yn bwysig i gynnwys y Cwricwlwm Newydd ac yn awgrymu y dylai disgybl gael profiadau dysgu a chynnwys addysg sy’n addas ar gyfer cyrhaeddiad yn hytrach na rhoi yr un addysg i bawb yn ol eu hoed cronolegol. (Llywodraeth, Cwricwlwm i Gymru , 2020) Mae’r athrawes yn poeni am ddatblygiad cyflawn Idris ac yn cydnabod bod ganddo lefelau gwahanol i’w ddosbarth. Yn sicr, fe fydd angen ystyried y cysyniad  ‘Stage not Age’ wrth gynllunio ar gyfer y dosbarth ac unigolion tebyg i Idris.  Gyda’r Cwricwlwm Newydd, fe fydd rhyddid gan ysgolion i asesu a monitro cynnydd eu disgyblion a ffocysu ar godi cyflawniadau. Er gwaethaf y rhyddid I weithredu fframwaith asesu’u hun, mae dal angen system fonitro mewn lle a fydd yn llwyddo i adrodd yn ôl cynnydd.  Dangosai’r Cwricwlwm Newydd pwyslais mawr ar gynnydd plant mewn addysg. Mae Dyfodol Llwyddiannus (Power , Tayor, & Newton, 2020) yn datgan:  ‘The Achievement Outcomes at each Progression Step will need to encapsulate the most important aspects of learning, take account of the ways in which children progress in different kinds of learning, and recognise what they need to be able to know and do in order to move securely to the next stage.’
Roedd theori ac effaith John Dewey yn un chwyldroadol yn ei gyfnod. Roedd e’n cael ei gydnabod ar ddechrau’r ugeinfed ganrif am ei syniadau am addysg blaengar gan bwysleisio ar weithgareddau gwneud. Credai dylai’r plentyn i fod yn ganolog gan ddysgu ar eu diddordebau. (Dewey, 1974) Credai Dewey y dylai’r athro arsylwi ar ddiddordeb y plant, pa gyfeiriad mae’r plant yn ymgymryd ac wrth gwrs yn arsylwi ar eu cynnydd. (Dewey, 1974)  Yn sicr fe fydd y dull o ddysgu hyn yn elwa cymeriadau tebyg i Idris.  Defnyddir y chwe Maes Dysgu a Phrofiad i benderfynu ar gynnydd disgybl gan ddefnyddio ymadroddion ar gyfer brofiadau a deilliannau.
Roedd syniadau Dewey yn debyg i syniadau’r cwricwlwm Newydd i Gymru gyda gweithgareddau gwneud a chanolog i’r plentyn gyda llais clir yn eu dysgu. Wrth ddilyn y pedwar diben, ‘rydym yn gosod disgwyliadau uchel i bawb, yn hyrwyddo lles personol a chenedlaethol, yn herio anwybodaeth a cham wybodaeth, ac yn annog dysgwyr i chwarae eu rhan fel dinasyddion effro a beirniadol.’ (Llywodraeth, Cwricwlwm i Gymru , 2020)   Honnodd Erikson yn ei theori fod personoliaeth unigolyn yn datblygu mewn o wyth cam o ddatblygiad seicogymdeithasol, o fabandod i oedolyn. (Munley, 1977) Yn ôl ei ddamcaniaeth, mae cwblhau pob un or with cam yn llwyddiannus yn arwain at bersonoliaeth iach felly yn bwysig i weithio ar lles disgybl o oedran ifanc yn yr ysgol er mwyn sichrau dechreuad da ar gyfer eu dyfodol. (Syed & McLean, 2017)  Ffordd gorau o wneud hyn yw i wobrwyo ymddygiad da sy’n arwain at greu pethnasoedd gwell ac yn gallu sylweddoli ar ganlyniadau ei weithredoedd. Rhaid iddo delio â’i emosiynau ei hun, ac hefyd i ystyried gweddill y disgyblion sydd yn y dosbarth. Pan gyflawnir cydbwysedd delfrydol o weithio’n unigol a pharodrwydd i weithio gydag eraill, daw'r ansawdd o bwrpas i'r amlwg iddo. (McLeod, 2013) Sylweddolais bod plant sy'n cael eu hannog a'u canmol gan athrawon yn datblygu ymdeimlad o gymhwysedd a chred yn eu sgiliau ei hun ac yn rhoi hyder mawr iddynt.
Fel arfer mae’r ymyraethau yn cynnig cefnogaeth a chymorth gyda thasgiau addysgol ond gall fod yn cynnwys nifer o ffactorau gwahanol.  Mae Addysg Anghenion Ychwanegol (AAY) yn cael ei rannu mewn i 4 maes sef, cyfathrebu a rhyngweithio, gwybyddiaeth a dysg, anawsterau Cymdeithasol, Emosiynol ac Iechyd Meddwl, Anghenion Corfforol neu synhwyraidd.  Gall arwain at broblemau o fewn yr ystafell ddosbarth o rhan cymdeithasu, canolbwyntio a cwblhau gwaith, ond yn bwysicach yn gallu cael effaith ar lles disgygbl gan arwain at problemau iechyd meddwl os nad oes ymyrraethau priodol ar gyfer y plentyn.   Wrth ganolbwyntio ar y maes emosiynol, lles ac iechyd meddwl, mae cynnydd mawr yn y nifer o blant sydd yn dioddef ag iechyd meddwl ar hyn o bryd. Darganfyddwyd mai plant Prydain yw’r rhai mwyaf anhapus yn y Byd Gorllewinol. (OECD, 2017)  Mae gan 1 o bob 10 o blant a phobl ifanc rhwng 5 a 15 oed gyflwr iechyd meddwl. (Mental Health Foundation, 2021) Mae ffigyrau yma’n frawychus o uchel gyda chysylltiad rhwng iechyd meddwl ac anghenion arbennig.  Darganfyddir bod “54% of people with a learning disability have a mental health problem.” (Cooper, Smiley, Morrison, Williamson, & Allan, 2007) Dysgwyd bod plant ag anableddau dysgu bedair gwaith a hanner yn fwy tebygol o fod â phroblem iechyd meddwl sydd yn syfrdanol ac yn pwysleisio bod y ddogfen Polisi AAY 2014 yn bwsyig o fewn ysgol wrth benderfynu sut y bydd yn diwallu anghenion addysgol arbennig disgyblion. (Emerson & Hatton, 2007) Dylir hyn cael ei wneud trwy gynnwys dulliau gweithredu, y staffio a'r arferion gwirioneddol sy'n digwydd yn yr ysgol. 

Mae hybu datblygiad emosiynol yn gymdeithasol yn broses ble mae plant yn dysgu ar sut i adeiladu perthnasau. Gall y sgiliau yma eu helpu I feithrin perthnasoedd cadarnhaol â chyfoedion.  Er fod Idris yn parchu eraill yn ganologol iawn, byddai datblygu’r agwedd cymdeithasol yn elwa Idris gan weithio ar adeiladu sgiliau angenrheidiol i ddeall ar sut i gyd-dynnu ag eraill. Mae’r ymarfer hwn yn helpu'r myfyrwyr hyn i ddatblygu hunanymwybyddiaeth a sgiliau rheoli emosiynol. (Stanford & Armour, 2007)

Dywed damcaniaeth Vygotsky bod dangos emosiynau da i ryngweithio’n gymdeithasol yn ganolog i ddysgu, felly gellir defnyddio hyn fel mantais iddo. Pwysleisiodd Vygotsky y cysyniad o sgaffaldiau cyfarwyddiadol, sy'n golygu ei fod yn adeiladu perthnasoedd yn seiliedig ar rhyngweithio cymdeithasol. (Norflof, 2014) Gall hyn i fod trwy wersi chwaraeon neu dasgiau grwp ar lafar gan fod rhain yn weithgareddau y mae Idris yn mwynhau. Pwysleisiodd Vygotsky y cysyniad o sgaffaldiau cyfarwyddiadol, sy'n caniatáu i'r rhai a ddysgwyd adeiladu cysylltiadau yn seiliedig ar ryngweithio cymdeithasol. (Van Der Sturf, 2002) Diffinnir rhan o theori Vygotsky fel y Parth Datblygiad Proximal fel y bwlch rhwng yr hyn y gall dysgwr ei wneud yn annibynnol a'r hyn y gall dysgwr ei wneud gydag arweiniad oedolyn neu mewn cydweithrediad â chyfoedion mwy galluog. (Shabani, Khatib, , & Ebadi, 2010) I gymhwyso'r cysyniad o barth datblygiad proximal i Idris dylent cyfarwyddo mewn camau bach gan ddechrau gyda’r tasgiau y mae ef eisioes wedi llwyddo gwneud yn annibynnol.   Enghraifft o weithgaredd llwyddiannus ydy cael tasg trawsgwriwlaidd hwylus sy’n cwmpasu chwaraeon a sgiliau llafar. Byddai gosod Idris mewn grwp addas i drafod a gwneud yn golygu ein bod yn llwyddo i weld y gorau o Idris.  
Yn gyntaf, byddwn yn canolbwyntio ar gamau emosiynol Idris a fydd yn cael cymaint o effaith cadarnhaol yn ei ddysgu.  Bydd emosiynau cadarnhaol yn ei helpu i ymgysyllu’n well a thasgiau gan hefyd gwella’I agwedd tuag at ddysgu.  Mae cydweithredu yn anodd i Idris ac felly mae angen datblygu’r agwedd cymdeithasol a fydd yn arwain at welliant yn ei hunan hyder gan arwain at well perthynas gyda’i gyfoedion.  Cred theory Vygotsky ‘that social interaction is central to learning.’ (Hurst, Wallace , & Nixen, 2013) I gychwyn, rhaid gwella sgiliau lles ac emosiynau Idris gyda’r athrawes ddosbarth a chynorthwydd dysgu yn canolbwyntio ar yr ymagwedd yma gan ymmyrryd a ffocysu ar agweddau pan fod angen.   Credaf bydd ‘sesiynau chwarae positif’ yn elwa Idris yn fawr iawn er mwyn cydnabod os oes problemau dwys yn ei effeithio rhoi lle i bobl ifanc fynegi a chyfathrebu teimladau ac anawsterau yn eu bywydau. (Ray, Bratton, Rhine, & Jones, 2001) Rhaid ystyried efallai bod disgwyddiadau yn ei blentyndod wedi cael effaith arno sy’n gallu tynnu ei sylw oddi wrth ei waith ysgol. (McInerney & McKlindon, 2014)  Yn ddelfrydol, byddai’r sesiynau yma’n cael eu cynnal gan y Cydgysylltydd Anghenion Dysgu Ychwanegol gan ei bod wedi derbyn hyfforddiant a bod ganddi arbenigedd i gael y gorau o’r sesiynau, Bydd cyfle i adeiladu ymhellach ar y profiadau yma.

Ar hyn o bryd, mae’n ddryslyd ac yn rhwystredig i Idris i ddysgu cysyniadau anodd.  Felly, mae angen i’r athrawes ddosbarth ail-ystyried ei chyflwyniadau gan wneud y dysgu yn fwy weithredol ac adeiladol a fyddyn cael effaith hir-dymor. Mae angen cyflwyno dulliau o ddysgu a fydd yn annog Idris i ymgysylltu yn y broses dysgu er mwyn i’r dysgu, meddwl a chofio i fod yn haws. Mae’n bwysig i Idris i ddysgu sut i ymgysylltu â’r dysgu. Mae angen cynllun adfer i’w alluogi i gyrraedd rhai o’r amcanion dysgu.
Mae Idris yn amharod i gofnodi’i waith yn swyddogol sy’n dangos diffyg hyder gan brofi ei fod yn gwybod nad yw’r gwaith yn safonol. Bodlonai i gofnodi ei waith ar lechen neu gyfrifiadur oherwydd gellir ddileu unrhyw waith yn hawdd.  Mae methiant yn broblrem fawr iddo ac felly mae gweithio ar ei ddatblygiad emosiynol yn mynd i elwa’n fawr ar ei waith academaidd. 
Agwedd sy’n fy mhoeni ydy ei ddatblygiad iaith a llythrennedd.   Mae’i iaith cyfathrebu yn dda a llwyddai i ddefnyddio ystod o eirfa aeddfed wrth sgwrsio yn y gwersi.  Yn naturiol, mae’r ffaith bod oedi yn ei ddarllen yn mynd i gael effaith ar ei waith ysgrifennu. O ystyried ei fod yn ddisgybl 9 oed, dylai wedi llwyddo i feistrioli’r sgiliau darllen erbyn hyn.  Mae angen dilyn camau penodol gydag ymyrraeth priodol yn fuan iawn gyda chefnogaeth y CADY – Cydgysylltydd Anghenion Dysgu Ychwanegol.  Mae ystod o ffyrdd i helpu darllennwyr sy’n cael trafferth i ddal i fyny a dangos cynnydd. Bydd angen cyflwyno cyfnod o addysgu ffoneg ychwanegol iddo gyda chynorthwywr naill ai mewn grwp bach neu’n 1:1. Yn sicr gall sesiynau tebyg i hyn ffocysu ar wendidau Idris gydag ymyrraeth penodol i anghenion.  Bydd e’n bwysig i gael y rhieni yn gysylltiedig er mwyn bod cysondeb gyda’r gwaith.  Yn sicr mae llawer o waith ymchwil yn dangos y gall disgyblion tebyg i Idris i ddal i fyny gyda’r cymorth cywir.  Ond, rhaid monitro cynnydd darllen yn rheolaidd gan gysylltu ag asiantiaethau allanol pe bai’r problemau’n parhau.  Wrth i Idris cael sesiynau ychwanegol a phenodol, rhaid fod yn wyliadwrus i’w deimladau wrth iddo gael ei dynnu allan o’r dosbarth.
Bydd darparu gwaith gwahaniaethol mor bwysig gyda digon o adnoddau i’w gynorthwyo i lwyddo.   Bydd angen darparu’r adnoddau i fod yn weledol, yn syml ac yn hwylus.   Rhaid i Idris flasu llwyddiant.  Bydd angen adeiladu ar hyn trwy wneud tasgiau penodol gan gynnig llawer o gymorth, er enghraifft map meddwl gan ei annog i ddefnyddio geiriadur / cymorth ar gyfer sillafu er mwyn creu taflen geirfa ei hun. Mae hyn yn arwain ymlaen at wneud tasg ysgrifennedig yn annibynnol gan ymgorffori’r hyn a ddysgwyd mewn gwersi blaenorol. I ategu, byddai defnyddio cliniadur i wneud y dasg yn codi brwdfrydedd Idris.  Bwriad y tasgiau tebyg i hyn yw adeiladu’n araf ar ei wybodaeth a phrofiad er mwyn rhoi’r hyder a dealltwriaeth iddo i ddangos cynnydd priodol yn annibynnol. Mae hyder yn broblem felly byddai hyn yn ffordd da o’i helpu i ddeall y mae ganddo’r allu i wella’i waith ysgrifennedig.  Mae datblygiad ieithyddol  yn hanfodol i weledigaeth y 4 diben.  Mae sgiliau iaith a llythrennedd yn dangos pwysigrwydd personol, cymdeithasol ac academaidd. Atgyfnerthu yw'r elfen allweddol yn theori Skinner. Atgyfnerthiad yw unrhyw nodwedd yn yr amgylchedd sy'n cynyddu'r tebygolrwydd y bydd person yn ailadrodd ymddygiad yn y dyfodol. 
Credai Skinner (1988) fod plant yn dysgu iaith trwy gyflyru gweithredol, er enghraifft, trwy derbyn “gwobrau” am o newid ymddygiad. Mae newidiadau mewn ymddygiad o ganlyniad i ymateb ddefnyddio iaith mewn modd ymarferol. (Skinner, 1988) Mae Skinner yn seiliedig ar y syniad bod dysgu yn swyddogaeth unigolyn i ddigwyddiadau sy'n digwydd o’i amgylch. Felly mae hyn yn debyg i theori Erikson gan bwysleisio fod canmoliaeth, ymdeimlad o gyflawniad neu foddad cynyddol yn achosi parodrwydd mewn disgyblion. Yn sicr, mae bod yn llythrennog yn cynyddu pob math o gyfleoedd i’r unigolyn gan osod sylfeini cadarn ac yn cyfrannu i ddatblygiad llawn y plentyn.  
Mae’r ffaith bod Idris yn dangos anhawster yn y gwaith academaidd yn mynd i achosi problemau ymddygiad. Mae’r ffaith ei fod yn pwdu ac yn dangos tymer gwael yn amlwg yn dangos ei fod yn cael trafferth i ddeall cysyniadau’r tasgiau ac felly mae rhoi i fyny yn opsiwn haws. Mae diffyg dealltwriaeth yn y gwaith yn mynd i achosi i Idris i golli unrhyw ddiddordeb. Mae methu cadw i fyny gyda chyflymder yr addysgu a methu canolbwyntio am gyfnodau hir ac o ganlyniad yn gwneyd y bwlch yn fwy rhyngddo ef a’i gyfoedion. Rhaid annog Idris i gymryd cyfrifoldeb pan nad yw'n deall – a dweud wrth yr athro/cynorthwydd. Er mwyn gwella ar hyn mae angen cyflwyno gwybodaeth yn weledol neu'n ysgrifenedig cyn y wers. Gallwn wneud hyn drwy adeiladu perthynas ac ymddiriedaeth fel na fyddai'r disgyblion yn oedi cyn gofyn am help gan deimlo'n rhydd i fentro gyda'u dysgu. (Havnes, Smith, K, Dysthe, O, & Ludvigsen, 2012) Mae cynnig sesiynau “Holi ac Ateb” yn ffordd da o wneud iddo fod yn rhan or dysgu a bachu ei ddiddordeb or dechrau.  Dylai ganiatáu digon o amser i Idris brosesu'r cwestiwn cyn disgwyl iddo ymateb. Dywed Edutopia bod angen rhoi pump i 15 eiliad i fyfyrwyr lunio ymateb i gwestiwn y dylent wybod yr ateb ar ei gyfer. (McCarthy, 2018) Nid yw pob dysgwr yn prosesu meddwl ar yr un cyflymder mae angen gadael i ddisgyblion gymryd gwybodaeth i mewn, gwneud synnwyr ohoni, a dechrau ymateb.’ (Clair, 1998) Dylid mesur ansawdd yng nghynnwys yr ateb, nid y cyflymder.
 Hefyd, byddai cyflwyno un peth ar y tro yn ffordd o beidio gor-gymlethu gan geisio osgoi rhoi cyfarwyddiadau lluosog (yn enwedig ar lafar).  Gan bod ei iaith lafar yn dda byddai canolbwyntio ar ei sillafu yn cynnyddu safon ei waith, er mwyn gwneud hyn byddai llyfr geirfa yn pwysig a'u hystyron i wella sillafu neu creu map meddwl wrth fynd ymlaen gyda’r geiriau sy’n cael ei sillafu yn anghywir yn rheolaidd yn lleihau cymhlethdod iaith a chynyddu swm yr eirfa gyfarwydd. 
Mae angen i Idris ddeall bod colli ei dymer yn pan nad yw’n deall y dasg yn amharu ar eraill yn y dosbarth ac rhaid iddo ddod yn gyfarwydd gyda chodi llaw/gofyn cwestiynau os nad yw’n deall. Nid yw Idris yn yn hoff o ysgrifennu ac yn fwy cyffurddus i ddefnyddio gliniadur. O fy mhrofiad i credaf bod hyn oherwydd nad yw’n gweld ysgrifennu yn hawdd.  Felly trwy ddefnyddio’r gliniadur, gallai wirio’r gwaith gan wneud newidiau yn haws. (Mercer & Fisher , 1992) 
Ar leoliad roedd gen i disgybl gyda ADHD, cyflwynais tasg o ysgrifennu stori i’r dosbarth ac yna i ailddraftio ar gliniadur. Oherwydd bod y disgybl yn gweithio ar gyflymder arafach, penderfynais iddo wneud un draft ar y gliniadur a fy mod i yn ei wirio wrth fynd ymlaen. Gwelais ei fod llawer mwy brwdfrydedd i aros ar dasg gan nad oedd gwahaniaeth os oedd yn gwneud camgymeriadau. Felly cyflwynwyd gwaith o lefel yn uwch oherwydd dangosodd gwell hyder. Dywed bod hyn yn digwydd oherwydd “Self-editing is much easier and cleaner on a word processor (Oshima & Hogue, 2007) Byddai hyn yn gweithio gydag Idris oherwydd bod y tasgiau yn cael eu haddasu i fod yn addas heb iddo syrthio ymhell y tu ôl. Bydd ef yn fwy awyddus i ddysgu gan ei fod yn mwynhau gweithio ar y gliniadur.
I gloi, mae mwyafrif o ddisgyblion yn dangos cynnydd effeithiol a chyson gyda dysgu o ansawdd dda gan ddangos datblygiad priodol ym mhod maes dysgu.  Gyda nodau’r cwricwlwm Newydd a gweledigaeth ysgol fe fydd y pedwar diben yn cael ei ddatblygu.  Ond dylai unrhyw pryder cychwynnol am gynnydd a datblygiad plentyn cael eu cydnabod yn syth.  I gychwyn, bydd ymyrraeth i Idris yn canolbwyntio ar ddatblygiad lles a fydd yn gwella’i hunan werth a rhyngweithiad cymdeithasol, Bydd gweld yr holl gweithgareddau a fydd yn gwella iechyd a lles ein plant yn y Cwricwlwm i Gymru yn wych. Pleser yw bod y Cwricwlwm i Gymru yn dod ag iechyd a lles i ganol yr addysgu a dysgu.  Mae cyfeiriadau at ddysgu yn yr awyr agored yn allweddol a dylai fod yn rhan naturiol ac ysgogol o’r cwricwlwm. Yn sicr byd sesiynau tebyg i hyn yn helpu i ddangos cynnydd disgyblion ac yn sicr bydd yn meithrin gwybodaeth, sgiliau ac ymddygiadau.   Ond, mae wir angen dod i afael gyda’r rhesymau pan fod anhawster gyda’r datblygiad sgiliau llythrennedd y disybl dan sylw. Mae rol rhieni yn natblygiad eu plentyn yn hollbwysig.  Mae cynnwys ac hyfforddi rhieni i ddeall eu pwysigrwydd fel yr addysgwyr gorau yn fuddiol iawn. Heb os nac oni bai, bydd cynnal sesiynau hyfforddiant i ddangos y dulliau orau i ddatblygu camau cynnydd darllen yn fuddiol ar gyfer yr ysgol gyfan. Mae angen meithrin sgiliau darllen o oed cynnar a fydd yn galluogi’r addysgwyr i annog eu dysgwyr i ddatblygu agwedd cywir at ddarllen ond yn sylwi pan nad ydy’r cynnydd yn briodol.  Yn sicr, gall ymyrraeth cynnar roi cefnogaeth ar gyfer darllen cyn i rwystredigaeth a hunan-bach eu rhoi i ffwrdd o ddarllen yn llwyr.

